b'\n_START_ARTICLE_\nJosip Torbar (st.)\n_START_PARAGRAPH_\nJosip Torbar, stariji (Hr\xc5\xbeenik kraj Kra\xc5\xa1i\xc4\x87a, 12. travnja 1889. - New York, 5. sije\xc4\x8dnja 1963.), bio je hrvatski, pravnik i politi\xc4\x8dar.\n_START_SECTION_\n\xc5\xbdivotopis\n_START_PARAGRAPH_\nJosip Torbar, stariji, rodio se u Hr\xc5\xbeeniku kraj Kra\xc5\xa1i\xc4\x87a, 1889. godine. Otac je dra Josipa Torbara, mla\xc4\x91ega._NEWLINE_Josip Torbar, stariji, gimnaziju je polazio u Po\xc5\xbeegi i Zagrebu. Nakon toga u Zagrebu svr\xc5\xa1io je pravni fakultet, a u Zagrebu je i doktorirao. Odvjetni\xc4\x8dku pisarnicu otvorio je 1919. godine u Zagrebu._NEWLINE_Dr. Josip Torbar, stariji, pripadao je naju\xc5\xbeem vodstvu Hrvatske selja\xc4\x8dke stranke. U vladi Cvetkovi\xc4\x87-Ma\xc4\x8dek, 1939. godine, bio je ministar po\xc5\xa1ta i brzojava._NEWLINE_Za vrijeme NDH bio je vi\xc5\xa1e puta zatvaran a u svezi Urote Lorkovi\xc4\x87-Voki\xc4\x87, u rujnu 1944. godine, bio je uhi\xc4\x87en i zatvoren u Lepoglavi. Pu\xc5\xa1ten je uo\xc4\x8di sloma NDH._NEWLINE_Po\xc4\x8detkom svibnja 1945. godine emigrirao je s obitelji i u emigraciji bio do smrti. Umro je u New Yorku, 1963. godine.'